اظہار قاضی

اظہار قاضی ہک پاکستانی اداکار تے گلوکار ہن جیڑھے 14 ستمبر 1955ء کوں ڄمیے ہن تے 23 دسمبر 2007ء کوں فوت تھی ڳئے۔ انہیں دی مشہور فلمیں وچ "لو ان نیپال"، "عالمی جاسوس"، "خزانہ" تے "سر کٹا انسان" شامل ہن۔ انہیں کوں ڈو واری نگار ایوارڈ وی ملیا۔ انہیں دی زیادہ تر فلماں اردو تے پنجابی زباناں اچ ہن۔

انہیں نے گلوکاری وی کیتی تے "ذرہ آکے دیکھو تو" دے ناں توں ہک البم وی جاری کیتا جیڑھا ای ایم آئی پاکستان نے 2014ء اچ ݙوجھی دفعہ جاری کیتا۔ اظہار قاضی دے چار دھیریں تے ہک پتر ہئی۔ 23 دسمبر 2007ء کوں کراچی اچ ہک شادی دی تقریب اچ گاݨے ڳاندے ہوئے انہیں کوں دل دا دورہ پیا جیندے پاروں اوہ فوت تھی ڳئے۔ انہیں کوں ماڈل کالونی قبرستان اچ دفن کیتا ڳیا۔

 حوالہ